《偈颂一一二首 其八十三》
宋代·释清远

若论佛，祇是当人更无物。若论顶，昼夜舒光照前境。

若论心，看顶无相用顶深。若论经，解语能言不是声。

若论斋，所为所作尽和谐。若论愿，犹如身在龙门院。

若论了，无虑无疑心皎皎。心皎皎，增添福寿灾殃少。

论量功德广难思，须弥未大沧溟小。

作者简介：释清远（一○六七～一一二○），号佛眼，临邛（今四川邛崃）人。俗姓李。年十四出家，尝依毗尼。南游江淮间，遍历禅席，师事五祖演禅师七年。后隐居四面山大中庵，又住崇宁万寿寺。继住舒州龙门寺十二年。徽宗政和八年（一一一八），奉敕住和州褒禅山寺（《古尊宿语录》卷二九）。踰年，以疾辞，归隐蒋山之东堂。为南岳下十四世，五祖演禅师法嗣。宣和二年卒，年五十四。事见《筠溪集》卷二四《和州褒山佛眼禅师塔铭》，《嘉泰普灯录》卷一一、《五灯会元》卷一九有传。